ଭୁବନେଶ୍ୱର, ଅକ୍ଟୋବର ୨(ଲୋକାଲ ୱାୟାର): ଓଡ଼ିଶା ପର୍ଯ୍ୟଟନ ଉନ୍ନୟନ ନିଗମ(ଓଟିଡିସି) ପକ୍ଷରୁ ରାଜ୍ୟର ୨୨ଟି ଯାକ ପାନ୍ଥନିବାସ ପରିସରରେ ଗାନ୍ଧି ଜୟନ୍ତୀ ପାଳିତ ହୋଇଯାଇଛି ।
ଏଥିରେ ଓଟିଡିସି ଅଧ୍ୟକ୍ଷା ଶ୍ରୀମୟୀ ମିଶ୍ର ଯୋଗ ଦେଇ ଗାନ୍ଧିଜୀଙ୍କ ପ୍ରତିଛବିରେ ପୁଷ୍ପ ଅର୍ପଣ କରିବା ସହ ଦୀପ ପ୍ରଜ୍ଜ୍ୱଳନ କରିିଲେ ।
ଭୁବନେଶ୍ୱର, ଜୁଲାଇ ୨୫(ଲୋକାଲ ୱାୟାର): ୨୦୨୦ ଜୁଲାଇ ୨୦ ତାରିଖ । କେବଳ ଓଲିଉଡ ନୁହେଁ ସମସ୍ତଙ୍କ ଠାରୁ ବିଦାୟ ନେଇ ମାଟିରେ ମିଶିଗଲେ ଅଭିନେତା ବିଜୟ ମହାନ୍ତି ।
କେବଳ ପରଦା ନୁହେଁ କି ଚଳଚ୍ଚିତ୍ର ଦର୍ଶକ ନୁହେଁ, ସମଗ୍ର ରାଜ୍ୟବାସୀଙ୍କ ହୃଦୟରେ ସେ ଛାଡ଼ି ଯାଇଛନ୍ତି ଏକ ଛାପ, ସାରା ରାଇଜ ଏବେ ଝୁରୁଛି ତାଙ୍କୁ.. ..
କିନ୍ତୁ କ୍ୟାରିୟରର ୧୦ ବର୍ଷ ପରେ ଏ ସବୁକିଛି ଭୁଲ୍ ପ୍ରମାଣିତ ହୋଇଥିଲା । ଯେଉଁ ଦର୍ଶକ ତାଙ୍କୁ ବିଭିନ୍ନ ଚରିତ୍ରରେ ଦେଖି ତାଳି ମାରିଥିଲେ, ସେମାନେ ହଠାତ୍ ଦ୍ୱନ୍ଦ୍ୱରେ ପଡ଼ିଥିଲେ ।
ହେଲେ ଦର୍ଶକଙ୍କ ଆଶାରେ ପଡ଼ିଥିଲା ପୂର୍ଣ୍ଣଚ୍ଛେଦ । ୧୯୭୭ରେ ଓଡ଼ିଆ ଚଳଚ୍ଚିତ୍ରକୁ ପ୍ରବେଶ କରିଥିବା ବିଜୟ ୧୯୮୭ରେ ପ୍ରଥମ ଏବଂ ଶେଷ ଥର ପାଇଁ ନିଦେ୍ର୍ଦଶନା ଦେଇଥିଲେ ଚଳଚ୍ଚିତ୍ର 'ଭୁଲି ହୁଏନା'ରେ । ବାସ୍ତବିକ ବିଜୟ ଥିଲେ ଏମିତି ମଣିଷ ଯାହାଙ୍କୁ କେବେ ଭୁଲି ହୁଏନା ।
(ଡିସେମ୍ବର ୧୨, ୨୦୧୫, ଉକ୍ରଳ ମଣ୍ଡପ, ୨୬ତମ ରାଜ୍ୟ ଚଳଚ୍ଚିତ୍ର ପୁରସ୍କାର ବିତରଣ ଉତ୍ସବରେ ଜୟଦେବ ପୁରସ୍କାର ଗ୍ରହଣ ଅବସରରେ ବାର୍ତ୍ତା ।)
ଭାବିନଥିଲି ମୋତେ ଚାଲୁଥିବା ସମୟରେ ଏହି ପୁରସ୍କାର ମିଳିବ ବୋଲି । ଯାହା ହୋଇଛି ଠିକ୍ ହୋଇଛି । ଏହା ମୋ ଦାୟିତ୍ୱକୁ ଦ୍ୱିଗୁଣ କରିଛି ।
ଆମେ ସଂଖ୍ୟା ଦୃଷ୍ଟିରୁ ଆଗେଇଛେ, କିନ୍ତୁ ଗୁଣାତ୍ମକ ଦୃଷ୍ଟିରୁ ବହୁ ପଛରେ । ପାରମ୍ପରିକ ଚିନ୍ତାଧାରା ଏବଂ ଆଧୁନିକ ବୈଷୟିକ ଜ୍ଞାନ କୌଶଳକୁ ନେଇ ଆମେ ବହୁତ କିଛି କରିପାରିବା ।
ବିଜୟ ମାଟ୍ରିକ୍ ପାସ୍ କରିବା ପରେ ଘରର ଆର୍ଥିକ ଅସୁବିଧା ଦୂର କରିବାକୁ ଟ୍ରାନ୍ସପୋର୍ଟ ବିଭାଗରେ କିରାଣି ଚାକିରି କରିଥିଲେ ।
ଚାକିରି କରିବା ସହିତ ବାରିପଦାର ଏମପିସି କଲେଜରେ ପଢ଼ୁଥିଲେ । କିନ୍ତୁ କିଛି ଦିନ ପରେ ତାଙ୍କ ଜୀବନର ଧାରା ବଦଳିଯାଇଥିଲା । ସେ ଚାକିରି ଛାଡ଼ି ଅଭିନୟ ଦୁନିଆରେ ପ୍ରବେଶ କରିଥିଲେ ।
ଇଣ୍ଟରଭ୍ୟୁ ପାଇଁ ଡାକରା ପାଇ ସାଙ୍ଗସାଥୀଙ୍କ ସାହାଯ୍ୟରେ ଦିଲ୍ଲୀ ଗଲେ । ସେଠାରେ ଇଣ୍ଟରଭ୍ୟୁ ଦେଇ ଯୋଗ୍ୟ ବିବେଚିତ ହେଲେ ।
ଭବିଷ୍ୟତର ସୁନେଲି ସ୍ୱପ୍ନ ଦେଖି ଦୁଃଖ କଷ୍ଟେ ଚଳି ଯାଉଥିଲେ । ନିଜର ପ୍ରତିଭା ବଳରେ ସେ ଜାତୀୟ ମେଧା ବୃତ୍ତି ପାଇବାକୁ ସକ୍ଷମ ହେଲେ ।
ଦିଲ୍ଲୀରେ ପଢ଼ୁଥିବାବେଳେ ଦିନେ କାହାଣୀକାର ତଥା ସଂଳାପ ଲେଖକ ଡ. ବସନ୍ତ ମହାପାତ୍ରଙ୍କଠାରୁ ଟେଲିଗ୍ରାମ୍ ପାଇ ଚଳଚ୍ଚିତ୍ରରେ କାମ କରିବା ପାଇଁ କଟକ ଆସି 'ସଂକଳ୍ପ' ଚଳଚ୍ଚିତ୍ରରେ ଅଭିନୟ କରିଥିଲେ ବିଜୟ । କିନ୍ତୁ ଏହି ଚଳଚ୍ଚିତ୍ରଟି ନିର୍ମାଣ ଅଧାରୁ ବନ୍ଦ ହୋଇଯାଇଥିଲା ।
ବିଜୟଙ୍କ ପ୍ରଥମ ସିନେମା କହିଲେ ସମସ୍ତେ କୁହନ୍ତି 'ଚିଲିକା ତୀରେ' । କିନ୍ତୁ 'ଚିଲିକା ତୀରେ' ପୂର୍ବରୁ ତାଙ୍କ ଅଭିନୀତ ସିନେମା 'ଅଭିମାନ' ପ୍ରଥମେ ମୁକ୍ତିଲାଭ କରିଥିଲା ।
ଏହି ଦୁଇଟିଯାକ ସିନେମା ଗୋଟିଏ ବର୍ଷ ଅର୍ଥାତ୍ ୧୯୭୭ରେ ମୁକ୍ତିଲାଭ କରିଥିଲା । ୧୯୭୭ ମସିହା ଏପ୍ରିଲ୍ ୨୩ରେ ସିନେମା ହଲକୁ ଆସିଥିଲା 'ଅଭିମାନ' ।
ଅଭିନୟ କରୁ କରୁ ବାସ୍ତବ ଜୀବନରେ ମଧ୍ୟ ତାଙ୍କ ନାୟକ ହୋଇଗଲେ । ଏହାପରେ ଉଭୟଙ୍କ ଯୋଡ଼ି ଅନେକ ସଫଳ ସିନେମା ଭେଟି ଦେବା ସହ ଓଡ଼ିଆ ସିନେମାକୁ ଜାତୀୟସ୍ତରରେ ପରିଚିତ କରାଇବାରେ ପ୍ରମୁଖ ଭୂମିକା ଗ୍ରହଣ କରିଥିଲେ ।
ଏ ଯୋଡ଼ି ଓଲିଉଡର ଅନ୍ୟତମ ସଫଳ ଯୋଡ଼ି ଥିଲେ । ଦୁହିଁଙ୍କର ଏକମାତ୍ର ଅଲିଅଳି ଝିଅ ଜସ୍ମିନ ଯିଏ ବାହାରେ ପରିବାର ସହ ରହୁଛନ୍ତି ।
ପୂର୍ବରୁ ଏହି ଦୃଶ୍ୟ କେବେ ଦେଖିବାକୁ ମିଳିନଥିଲା । ଓଡ଼ିଆ ସିନେମାରେ ଖଳନାୟକଙ୍କୁ ନେଇ ଭିନ୍ନ ଏକ ପରମ୍ପରା ସୃଷ୍ଟି ହୋଇଥିଲା ।
ସେ ଥିଲେ ତରୁଣ ଖଳନାୟକ । ତାଙ୍କର ମନଜିଣା ଖଳ ଅଭିନୟ ଦେଖି ପ୍ରଯୋଜକ ଓ ନିଦେ୍ର୍ଦଶକମାନେ ତାଙ୍କୁ ଖଳନାୟକ ଚରିତ୍ରରେ ନେବାକୁ ଲାଗିଲେ ।
ଏହାପରେ ସେ 'ପିପାସା', 'ପତିପତ୍ନୀ', 'ସଉତୁଣୀ', 'ସ୍ୱପ୍ନ ସାଗର', 'ଦଣ୍ଡା ବାଳୁଙ୍ଗା' 'ଡୋରା' ପ୍ରଭୃତି ଚିତ୍ରରେ ଖଳନାୟକ ଭାବେ ଅଭିନୟ କରି ଦର୍ଶକଙ୍କ ନିକଟରେ ଜଣେ ସଫଳ ଖଳନାୟକ ଭାବେ ପରିଚିତ ହେଲେ ।
୧୯୭୫ ମସିହାରେ ବିଜୟ ଦିଲ୍ଲୀରୁ ଫେରିଥିଲେ । କେତୋଟି ଡ୍ରାମା ପ୍ରଶିକ୍ଷଣ ଶିବିରର ନିଦେ୍ର୍ଦଶକ ହିସାବରେ କାମ କରିବା ପରେ ନୂଆକରି ସୃଷ୍ଟି ହୋଇଥିବା ଉକ୍ରଳ ସଙ୍ଗୀତ ମହାବିଦ୍ୟାଳୟ ଅନ୍ତର୍ଗତ ନାଟକ ବିଭାଗର ମୁଖ୍ୟ ଅଧ୍ୟାପକ ଭାବେ ସରକାରୀ ଚାକିରିରେ ଯୋଗଦେଇଥିଲେ ।
ଚାହିଁଥିଲେ ଦିଲ୍ଲୀ ଫେରି ବଲିଉଡରେ ଯୋଗଦେଇପାରିଥାନ୍ତେ କିନ୍ତୁ ସେ ଫେରିଆସିଥିଲେ ଯୁବ ପ୍ରତିଭାମାନଙ୍କୁ ଏନଏସଡି ଶିକ୍ଷାଦାନ ପରି ଅଭିନୟରେ ତାଲିମ୍ ଦେବାକୁ ।
ଯେମିତି ଅଶ୍ରୁମୋଚନ, ବିକାଶ ଦାସ, ପୀତବାସ, ମୀନକେତନ, ରାଇମୋହନ, ହର ପଟ୍ଟନାୟକ, ମନୋଜ ପଟ୍ଟନାୟକ, ଧୀରେନ୍ଦ୍ରନାଥ ମଲ୍ଲିକ, ସୁବୋଧ ପଟ୍ଟନାୟକ, ଅନ୍ତର୍ଯ୍ୟାମୀ ପଣ୍ଡା, ହରି, ମୁକେଶ, ଗୌରୀ ଦାସ, ଅବିନାଶ ଦଣ୍ଡପାଟଙ୍କ ପରି ପ୍ରତିଭା ସମ୍ପନ୍ନ ନିଦେ୍ର୍ଦଶକଗଣ ।
କିନ୍ତୁ ଏହି ଚଳଚ୍ଚିତ୍ର ପରେ ସେ 'ଜଗନ୍ନାଥ' ଶୀର୍ଷକ ଏକ ଚଳଚ୍ଚିତ୍ରର ନିଦେ୍ର୍ଦଶନା ଦେବାକୁ ସ୍ଥିର କରିଥିଲେ । କିନ୍ତୁ କୌଣସି କାରଣରୁ ଏହା ନିର୍ମିତ ହୋଇପାରିନଥିଲା ।
କେନ୍ଦ୍ରାପଡ଼ାରେ ଶରୀର ଜନ୍ମ ନେଇଥିଲା । ବାରିପଦାରେ ମନ । ଆଉ ଅଭିନେତା ହିସାବରେ ଜନ୍ମ ହେଲି ୧୯୭୭ ମସିହା ଜାନୁଆରୀ ୧୪ ତାରିଖରେ ।
ଏହି ଦିନ ମୋ ପାଇଁ ସବୁଠୁ ମୂଲ୍ୟବାନ । ଯାହା ଅଭୁଲା ହୋଇ ରହିବ । ମୋ ଶରୀର କେନ୍ଦ୍ରାପଡ଼ାରେ ଜନ୍ମ ହୋଇଥିଲା କିନ୍ତୁ ବଢ଼ିଲି ବାରିପଦାରେ ।
ଅଭିନୟର ମୂଳଦୁଆ ବାରିପଦାରରୁ ପଡ଼ିଥିଲା । ଆଉ ଅଭିନେତା ହେବା ପାଇଁ ସ୍ୱପ୍ନ ସେଇଠୁ ହିଁ ଦେଖିଥିଲି । ବାରିପଦାରେ ମୋ ମନ ଜନ୍ମ ହେଲା ।
ଭଦ୍ରକ, ମାର୍ଚ୍ଚ ୧୧(ଲୋକାଲ ୱାୟାର): ଭଦ୍ରକ ଜିଲ୍ଲାର ଭଣ୍ଡାରିପୋଖରୀର ପୂର୍ବତନ ବିଧାୟକ ପୁରୁଷୋତ୍ତମ ସେଠୀଙ୍କର ୯୦ ବର୍ଷ ବୟସରେ ପରଲୋକ ହୋଇଥିବା ତାଙ୍କ ପରିବାର ସୂତ୍ରରୁ ପ୍ରକାଶ ।
୧୯୫୨ ମସିହାରେ ସେ କଂଗ୍ରେସରେ ସାମିଲ ହୋଇଥିଲେ । ୧୯୮୦ରୁ ୧୯୮୫ ମସିହା ପର୍ଯ୍ୟନ୍ତ କଂଗ୍ରେସରୁ ବିଧାୟକ ଭାବେ ଭଣ୍ଡାରିପୋଖରୀକୁ ପ୍ରତିନିଧିତ୍ୱ କରିଥିଲେ ।
ବିଭିନ୍ନ ସମୟରେ ସେ ବିଭିନ୍ନ ସାଙ୍ଗନିକ ଦାୟିତ୍ୱରେ ରହିଥିଲେ । ସେ ଅବିଭକ୍ତ ବାଲେଶ୍ୱର ଜିଲ୍ଲା କଂଗ୍ରେସ କମିଟି ସଭାପତି ଥିଲେ ।
ରାଜ୍ୟ ଖଦ ବୋର୍ଡ, ଅନୁସୂଚିତ ଜାତି ଓ ଜନଜାତି କର୍ପୋରେସନର ସଦସ୍ୟ ମଧ୍ୟ ରହିଥିଲେ । ତାଙ୍କ ମୃତ୍ୟୁରେ ବିଭିନ୍ନ ଦଳର ନେତାମାନେ ଗଭୀର ଶୋକ ପ୍ରକାଶ କରିଛନ୍ତି ।
ଭୁବନେଶ୍ୱର, ମାର୍ଚ୍ଚ ୨(ଲୋକାଲ ୱାୟାର): ଭୁବନେଶ୍ୱର ମହାନଗର ନିଗମ ୪ ନମ୍ବର ୱାର୍ଡର ନହରକଣ୍ଟା ବାସିନ୍ଦା ବିଶିଷ୍ଟ ନାଟ୍ୟ ସଙ୍ଗଠକ, ଗ୍ରାମାଞ୍ଚଳ ନାଟ୍ୟ ନିର୍ଦ୍ଦେଶକ, ନହରକଣ୍ଟା ଜାଗୁଳାଇ ଗୀତିନାଟ୍ୟ ସଂସଦର ପ୍ରତିଷ୍ଠାତା, ଭୁବନେଶ୍ୱର ୯ ନମ୍ବର ବ୍ୟବସାୟୀ ସଂଘର ବରିଷ୍ଠ ସଭ୍ୟ ଶରତ ଚନ୍ଦ୍ର ସାହୁଙ୍କର ରବିବାର ପୂର୍ବାହ୍ନରେ ୬୫ବର୍ଷ ବୟସରେ ପରଲୋକ ହୋଇଯାଇଛି ।
ଜଣେ ମେଧାବୀ ଛାତ୍ର ଭାବେ ସ୍ନାତକ ଉତ୍ତୀର୍ଣ୍ଣ ହେବାପରେ ସରକାରୀ ଚାକିରୀ ନ କରି ସ୍ୱର୍ଗତ ସାହୁ ତାଙ୍କ ବାପାଙ୍କ ବ୍ୟବସାୟ ପରିଚାଳନା କରିବା ସହ ନିଜ ଗ୍ରାମ ନହରକଣ୍ଟା ଓ ଆଖପାଖ ଅଞ୍ଚଳର ଯୁବକମାନଙ୍କୁ ସଙ୍ଗଠିତ କରି ଲୁପ୍ତ ହେବାକୁ ଯାଉଥିବା ଗୀତିନାଟ୍ୟର ପ୍ରଚାର ଓ ପ୍ରସାର ପାଇଁ ଜାଗୁଳାଈ ଗୀତିନାଟ୍ୟ ସଂସଦ ସ୍ଥାପନ କରି ତାହା ମାଧ୍ୟମରେ ଗୀତିନାଟ୍ୟ ପରିବେଷଣ କରୁଥିଲେ ଏବଂ ଗ୍ରାମ ନିକଟସ୍ଥ ବିଭିନ୍ନ ନାଟ୍ୟ ସଙ୍ଗଠନ ସହିତ ଭୁବନେଶ୍ୱରର ବିଭିନ୍ନ ନାଟ୍ୟ ସଂସଦ ସହିତ ସାମିଲ ଥିଲେ ।
ଜଗତସିଂହପୁର, ଫେବ୍ରୁଆରୀ ୨୬(ଲୋକାଲ ୱାୟାର): ରାଜଧାନୀ ଭୁବନେଶ୍ୱରର ଏକ ଘରୋଇ ହସପିଟାଲରେ ବୁଧବାର ଏରସମା (ଜଗତସିଂହପୁର ଜିଲ୍ଲା) ର ପୂର୍ବତନ ବିଧାୟକ ବିଜୟ ନାୟକ (୭୦)ଙ୍କ ପରଲୋକ ହୋଇଯାଇଥିବା ତାଙ୍କ ପରିବାର ପକ୍ଷରୁ କୁହାଯାଇଛି ।
୧୯୫୧ ମସିହାରେ ଏରସମା ବ୍ଲକର ଗୋବିନ୍ଦପୁର ଗ୍ରାମରେ ଜନ୍ମଗ୍ରହଣ କରିଥିବା ଶ୍ରୀ ନାୟକଙ୍କ ବାପା ଶ୍ରୀରାମ ନାୟକ ଅଞ୍ଚଳର ପ୍ରତିଷ୍ଠିତ ବ୍ୟକ୍ତି ଥିବା ବେଳେ ଭାଇ ସ୍ୱର୍ଗତ ରମାକାନ୍ତ ନାୟକ ଥିଲେ ସାମ୍ୟବାଦୀ ନେତା ।
ଭୁବନେଶ୍ବର, ଫେବ୍ରୁଆରି ୨୫ (ଲୋକାଲ ୱାୟାର): ମଙ୍ଗଳବାର ଐତିହାସିକ, ଗବେଷକ ତଥା ସାହିତ୍ୟିକ କୃଷ୍ଣଚନ୍ଦ୍ର ପାଣିଗ୍ରାହୀଙ୍କ ପୁଣ୍ୟତିଥିରେ ଆସନ୍ତୁ ତାଙ୍କ ସଂପର୍କରେ ଜାଣିବା କିଛି କଥା।
ମାତ୍ର ଦଶ ବର୍ଷ ବୟସରେ ସେ ବାପାଙ୍କୁ ହରାଇଥିଲେ, ତେଣୁ ପାଠ ପଢିବାବେଳେ ଶିକ୍ଷକଙ୍କ ପାଇଁ ରୋଷେଇ କରିବାଠାରୁ ଘାସ କାଟିବା ପର୍ଯ୍ୟନ୍ତ ତାଙ୍କୁ ବିଭିନ୍ନ କାମ କରିବାକୁ ପଡ଼ୁଥିଲା।
୧୯୪୪ରେ ସେ ଓଡ଼ିଶା ଫେରି ଅଧ୍ୟାପନା ଆରମ୍ଭ କରିଥିଲେ ଓ ୧୯୪୭ରୁ ୧୯୫୧ ପର୍ଯ୍ୟନ୍ତ ରାଜ୍ୟ ସ ̊ଗ୍ରହାଳୟରେ କାର୍ଯ୍ୟ କରିଥିଲେ।
ଏହାଛଡା ସେ ମୋ ସମୟର ଓଡ଼ିଶା, ଇତିହାସ ଓ କିମ୍ବଦନ୍ତୀ, ପ୍ରବନ୍ଧ ମାନସ ଓ ସାରଳା ମହାଭାରତରେ ଐତିହାସିକ ଚିତ୍ର ଆଦି ରଚନା କରିଛନ୍ତି ।
୧୯୭୯ ମସିହାରେ ମୋ ସମୟର ଓଡ଼ିଶା ପାଇଁ କୃଷ୍ଣଚନ୍ଦ୍ର ପାଣିଗ୍ରାହୀ ଓଡିଶା ସାହିତ୍ୟ ଏକାଡେମି ଓ ୧୯୮୩ ମସିହାରେ ସାରଳା ସମ୍ମାନ ପାଇଥିଲେ ।
ସମ୍ବଲପୁର,ଫେବ୍ରୁଆରୀ ୨୨(ଲୋକାଲ ୱାୟାର): ବରିଷ୍ଠ ସାମ୍ବାଦିକ ତ୍ରିବିକ୍ରମ ତ୍ରିପାଠୀ (୮୧)ଙ୍କର ଶନିବାର ଅପରାହ୍ଣରେ ସମ୍ବଲପୁର ସହରର ପଟ୍ଟନାୟକପଡ଼ା ସ୍ଥିତ ତାଙ୍କ ବାସଭବନରେ ପରଲୋକ ହୋଇ ଯାଇଥିବା ତାଙ୍କ ପରିବାର ପକ୍ଷରୁ ସୂଚନା ଦିଆଯାଇଛି । ସ୍ଥାନୀୟ ରାଜଘାଟରେ ତାଙ୍କ ଶେଷକୃତ୍ୟ ସଂପନ୍ନ ହୋଇଛି ।
ଦୈନିକ ସମ୍ବାଦପତ୍ର 'କୋଶଳ'ର ସମ୍ପାଦକ ଭାବେ ସେ ବେଶ୍ ପରିଚିତ ଥିଲେ । ସମ୍ବଲପୁରୀ ଭାଷା ଓ ସାହିତ୍ୟର ପ୍ରଚାରରେ ତାଙ୍କ ଅବଦାନ ଅନସ୍ୱୀକାର୍ଯ୍ୟ ।
ଭାରତ ପେସାଦାର ସାମ୍ବାଦିକ ମହାସଂଘ -ଆଇଏଫଡବ୍ଲୁଜେ ଅନୁବନ୍ଧିତ ସମ୍ବଲପୁର ଜିଲ୍ଲା ସାମ୍ବାଦିକ ସଂଘର ସଭାପତି ଦାୟିତ୍ୱରେ ମଧ୍ୟ ଦୀର୍ଘ ଦିନ ସେ ରହିଥିଲେ ।
ଏକଦା ସେ ଜାତୀୟ ଚଳଚ୍ଚିତ୍ର ପୁରସ୍କାର କମିଟି, ଢେଙ୍କାନାଳ ଭାରତୀୟ ଜନସଂଚାର ସଂସ୍ଥାନ ଚୟନ କମିଟି ଆଦି ବିଭିନ୍ନ ସଂସ୍ଥାର ସଦସ୍ୟ ରହିଥିଲେ ।
ସମ୍ବଲପୁର ସହରର ଚନ୍ଦ୍ରଶେଖର ବେହେରା ଜିଲ୍ଲା ସ୍କୁଲରେ ଶିକ୍ଷା ପ୍ରାପ୍ତ ପରେ ଗଙ୍ଗାଧର ମେହେର କଲେଜରୁ ସ୍ନାତକ ଏବଂ କଟକ ମଧୁସୂଦନ ଲ' କଲେଜରୁ ଆଇନ ଶିକ୍ଷା ହାସଲ କରିଥିଲେ ତ୍ରିବିକ୍ରମ ।
ଗଣତନ୍ତ ପରିଷଦ ରାଜନୈତିକ ଦଳରୁ ରାଜନୀତିକୁ ଓହ୍ଲାଇବା ସହ ସେ ପୂର୍ବତନ ମୁଖ୍ୟମନ୍ତ୍ରୀ ରାଜେନ୍ଦ୍ର ନାରାୟଣ ସିଂହଦେଓ ଏବଂ ପୂର୍ବତନ କେନ୍ଦ୍ରମନ୍ତ୍ରୀ କାମାକ୍ଷା ପ୍ରସାଦ ସିଂହଦେଓଙ୍କର ସହଯୋଗୀ ମଧ୍ୟ ରହିଥିଲେ ।
ତାଙ୍କ ପରଲୋକରେ ସାମ୍ବାଦିକ ମହଲରେ ଗଭୀର ଶୋକ ପ୍ରକାଶ ପାଇଥିବା ବେଳେ ବିଭିନ୍ନ ଦଳର ବରିଷ୍ଠ ରାଜନେତାମାନେ ମଧ୍ୟ ତାଙ୍କ ଶୋକସନ୍ତପ୍ତ ପରିବାରକୁ ଗଭୀର ସମବେଦନା ଜଣାଇଛନ୍ତି ।
ଭୁବନେଶ୍ୱର, ଫେବ୍ରୁଆରୀ ୨୧(ଲୋକାଲ ୱାୟାର): ବିଶିଷ୍ଟ ଅନୁବାଦକ ଯୁଗଳ କିଶୋର ଦତ୍ତଙ୍କର ଶୁକ୍ରବାର ପରଲୋକ ହୋଇଯାଇଥିବା ତାଙ୍କ ପରିବାର ପକ୍ଷରୁ କୁହାଯାଇଛି ।
ତାଙ୍କୁ ୯୨ବର୍ଷ ହୋଇଥିଲା । ନିଜର ଅନୁବାଦ ଦକ୍ଷତା ବଳରେ ସେ ଭାରତୀୟ ସାହିତ୍ୟର ଅନେକ ଲୋକପ୍ରିୟ ଗ୍ରନ୍ଥକୁ ଓଡ଼ିଆରେ ଅନୁବାଦ କରି ଓଡ଼ିଆ ସାହିତ୍ୟ ବାଣୀଭଣ୍ଡାରକୁ ସମୃଦ୍ଧ କରିଥିଲେ ।
ବହୁ ଓଡ଼ିଆ ଗଳ୍ପକୁ ବଙ୍ଗଳା ଭାଷାକୁ ଅନୁବାଦ କରି ଓଡ଼ିଆ କଥା ସାହିତ୍ୟକୁ ପଡ଼ୋଶୀ ରାଜ୍ୟର ସାହିତ୍ୟ ପରିସରରେ ପରିଚିତ କରାଇଥିଲେ ।
୧୯୨୮ମସିହା, ୨୪ଡିସେମ୍ବରରେ ଯାଜପୁର ମହେଶ୍ୱରପୁରରେ ଜନ୍ମଗ୍ରହଣ କରିଥିଲେ ଶ୍ରୀ ଦତ୍ତ । ପିତା ନଦିୟା ଚାନ୍ଦ ଓ ମା' କିରଣବାଳାଙ୍କ ସୁପୁତ୍ର ଥିଲେ ସେ ।
ପୁରୀ, ବାଲେଶ୍ୱର, କଟକ ଏବଂ ଭୁବନେଶ୍ୱରର ବିଭିନ୍ନ ଶିକ୍ଷାନୁନୁଷ୍ଠାନରେ ଶିକ୍ଷାଗ୍ରହଣ କରିଥିଲେ । ସମବାୟ ଇନ୍ସପେକ୍ଟର ଭାବେ ସରକାରୀ ଚାକିରିରୁ ଅବସର ଗ୍ରହଣ କରି ସାହିତ୍ୟ ସାଧନା ଓ ସଙ୍ଗଠକ ଭାବେ କାର୍ଯ୍ୟ କରିଥିଲେ ।
ଶ୍ରୀ ଦତ୍ତ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଜଣେ ବିଶିଷ୍ଟ ଅନୁବାଦକ ଥିଲେ । ଅନୁବାଦ ବ୍ୟତୀତ୍ ସେ ମୌଳିକ ସାହିତ୍ୟ ରଚନା ମଧ୍ୟ କରିଥିଲେ ।
୧୫୦ରୁ ଊର୍ଦ୍ଧ୍ୱ ପୁସ୍ତକ ରଚନା କରିଥିବା ଶ୍ରୀ ଦତ୍ତ 'ଆସାମୀ ହାଜିର' ପାଇଁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ଏବଂ ଅନୁବାଦ ପୁସ୍ତକ 'ଜନଗଣମନ' ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ସୌଭାଗ୍ୟକୁ ଦୁଇଟିଯାକ ପୁରସ୍କାର ତାଙ୍କୁ ୧୯୯୭ମସିହାରେ ହିଁ ପ୍ରାପ୍ତ ହୋଇଥିଲା ।
ଗୋଟିଏ ବର୍ଷରେ ଦୁଇଟି ପୁରସ୍କାର ପାଇବାରେ ସେ ଥିଲେ ଅଦିତୀୟ । ଭୁବନେଶ୍ୱର ପୁସ୍ତକ ମେଳାର ପ୍ରତିଷ୍ଠାତା ସଦସ୍ୟ ଭାବେ ଶ୍ରୀ ଦତ୍ତ ୧୫ବର୍ଷରୁ ଊର୍ଦ୍ଧ୍ୱ ସମୟ ଧରି ସମ୍ପାଦକ ରହିଥିଲେ ।
ଶ୍ରୀ ଦତ୍ତ ୧୯୪୮ମସିହାରୁ ଲେଖାଲେଖି ଆରମ୍ଭ କରିଥିଲେ । କଲେଜ ପଢ଼ିବା ସମୟରେ ସେ 'ଦିଗନ୍ତ' ପତ୍ରିକା ସମ୍ପାଦକ ମଣ୍ଡଳୀରେ ରହିଥିଲେ ।
୧୯୫୦ମସିହାରେ ତାଙ୍କର ପ୍ରଥମ ପୁସ୍ତକ 'ଶତାବ୍ଦୀର ପ୍ରେମ' ପ୍ରକାଶ ପାଇଥିଲା । ୧୯୫୧ରେ ପ୍ରକାଶ ପାଇଥିଲା 'ମାନସୀ' । 'ଡଗର' ଆଦି ପତ୍ରିକାରେ ତାଙ୍କ ଲେଖା ନିୟମିତ ପ୍ରକାଶ ପାଉଥିଲା ।
ଭଦ୍ରକରେ ରହିବା ସମୟରେ ସେ 'ସାହିତ୍ୟ ଆସର' ନାମରେ ଏକ ସାହିତ୍ୟ ଚର୍ଚ୍ଚା ଗୋଷ୍ଠୀ ଆରମ୍ଭ କରିଥିଲେ । ବଙ୍ଗଳା ଡିଟେକ୍ଟିଭ୍ ଉପନ୍ୟାସ ପଢ଼ିବାରେ ତାଙ୍କର ବିଶେଷ ସଉକ ଥିଲା ।
ଅନୁବାଦକ ଲକ୍ଷ୍ମୀକାନ୍ତ ମହାନ୍ତିଙ୍କଠାରୁ ପ୍ରୋତ୍ସାହନ ପାଇ ସେ ବଙ୍ଗଳା ଉପନ୍ୟାସର ଓଡ଼ିଆ ଅନୁବାଦ କରିବା ଆରମ୍ଭ କରିଥିଲେ । ବିମଳ ମିତ୍ରଙ୍କର 'ଆମେରିକା' ଥିଲା ତାଙ୍କ ଦ୍ୱାରା ଅନୁବାଦିତ ପ୍ରଥମ ପୁସ୍ତକ ।
ବିମଳଙ୍କ ବ୍ୟତୀତ୍ ରବୀନ୍ଦ୍ରନାଥ ଟାଗୋର, ଶରତ ଚନ୍ଦ୍ର ଚଟ୍ଟୋପାଧ୍ୟାୟ, ସମରେଶ ମଜୁମଦାର, ଶଙ୍କର, ସୁନୀଲ ଗଙ୍ଗୋପାଧ୍ୟାୟ ଓ ତସଲିମା ନସରିନ ଆଦିଙ୍କ ବଙ୍ଗଳା ପୁସ୍ତକକୁ ସେ ଓଡ଼ିଆରେ ଅନୁବାଦ କରିଛନ୍ତି ।
ତାଙ୍କ ରଚିତ ପୁସ୍ତକ ମଧ୍ୟରେ 'ଜନଗଣମନ', 'ସେଇ ସମୟ-୧', 'ଶତାବ୍ଦୀର ପ୍ରେମ', 'ମାନସୀ', 'ଗାଁ ହସେ', 'ନିଶି ବିହଙ୍ଗୀ', 'ଏକାନ୍ତ ସତ୍ୟ' ସହିତ ଗଳ୍ପ ସଙ୍କଳନ ଓ ଏଗାରଟି ଅନୁବାଦ ଗଳ୍ପ ଅନ୍ୟତମ ।
ବିଶିଷ୍ଟ ବ୍ୟକ୍ତିବିଶେଷଙ୍କ ଦସ୍ତଖତ ସଂଗ୍ରହ କରିଥିଲେ । ଜବାହରଲାଲ ନେହରୁ ଏବଂ ଏସ୍ ରାଧାକ୍ରିଷ୍ଣନଙ୍କ ଭଳି ବ୍ୟକ୍ତିବିଶେଷଙ୍କ ଦସ୍ତଖତ ସଂଗ୍ରହ କରିପାରିଥିଲେ । ଏମିତିକି ଦିଆସିଲି ଖୋଳ ସଂଗ୍ରହ ବି କରିଥିଲେ ।
ଦୀର୍ଘ ୧୯୪୧-୪୨ମସିହାରୁ ସେ ସଂଗ୍ରହ ଆରମ୍ଭ କରିଥିଲେ । ପାଖାପାଖି ୩୦୦ରୁ ଊର୍ଦ୍ଧ୍ୱ ଦିଆସିଲି ଖୋଳ ସେ ସଂଗ୍ରହ କରିପାରିଥିଲେ ।
ଏଥିରେ ପ୍ରଥମ କରି ବିଶିଷ୍ଟ ଅନୁବାଦିକା ଭାରତୀ ନନ୍ଦୀଙ୍କୁ ଯୁଗଳ କିଶୋର ଦତ୍ତ ଅନୁବାଦ ପୁରସ୍କାରରେ ପୁରସ୍କୃତ କରାଯାଇଥିଲା । ଶ୍ରୀ ଦତ୍ତଙ୍କ ବିୟୋଗରେ ସାହିତ୍ୟ ଜଗତରେ ଶୋକର ଛାୟା ଖେଳିଯାଇଛି ।
ଭୁବନେଶ୍ବର, ଫେବ୍ରୁଆରି ୨୧ (ଲୋକାଲ ୱାୟାର): ଶୁକ୍ରବାର ଆଧୁନିକ ଓଡ଼ିଆ ସାହିତ୍ୟର ଅନ୍ୟତମ ପ୍ରସିଦ୍ଧ କବି ପଦ୍ମଶ୍ରୀ ରାଧାମୋହନ ଗଡନାୟକଙ୍କ ପୁଣ୍ୟତିଥି।
୧୯୧୧ ମସିହା ଅଗଷ୍ଟ ୨୫ରେ ଅବିଭକ୍ତ ଢେଙ୍କାନାଳ ଜିଲ୍ଲା ଅନ୍ତର୍ଗତ ଲିଙ୍ଗରା ନଦୀ କୂଳରେ ଅବସ୍ଥିତ କଲଣ୍ତାପାଳ ଗାଁରେ ରାଧାମୋହନ ଗଡନାୟକ ଜନ୍ମ ହୋଇଥିଲେ।
ଗଡସନ୍ତରୀ ଉଚ୍ଚ ପ୍ରାଥମିକ ବିଦ୍ୟାଳୟରେ ପଢିବା ସମୟରେ, ମାତ୍ର ଆଠ ବର୍ଷ ବୟସରେ ସେ ପ୍ରଥମ କବିତା 'ତାରା' ରଚନା କରିଥିଲେ।
ସ୍କୁଲ୍ରେ ପଢ଼ୁଥିବା ବେଳେ ଇ ̊ରେଜୀ ସାହିତ୍ୟିକ ସାର୍ତ ବାଲ୍ଟର୍ ସ୍କଟ୍ଙ୍କ 'ପାଟ୍ରିଓଟିଜିମ୍'କୁ ସେ 'ସ୍ବଦେଶ ପ୍ରେମ' ନାମରେ ଅନୁବାଦ କରିଥିଲେ ।
ସେଠାରୁ ସେ କଟକସ୍ଥିତ କ୍ରାଏଷ୍ଟ୍ କଲେଜ୍ରେ ଆଇଏ ଶ୍ରେଣୀରେ ପଢ଼ିଲେ ସେଠାରେ ମଧ୍ୟ 'କାବ୍ୟନାୟିକା' ରଚନା କରି ଖୁବ ପ୍ରଶଂସିତ ହୋଇଥିଲେ।
୧୯୨୭-୧୯୨୮ ମସିହାରେ ଦେଶସେବକ ତଥା ସ୍ୱାଧୀନତା ସଂଗ୍ରାମୀ ଚନ୍ଦ୍ରଶେଖର ମିଶ୍ରଙ୍କ ଦ୍ବାରା ପ୍ରଭାବିତ ହୋଇ ଜାତି ଓ ଦେଶପ୍ରେମ ମୂଳକ କବିତାବଳୀ ରଚନା କରିଥିଲେ ।
ପରିବାର ପ୍ରତିପୋଷଣ ପାଇଁ ଉତ୍କଳ ସାହିତ୍ୟ ସମ୍ମିଳନୀ ଓ ଓଡ଼ିଶା ସାହିତ୍ୟ ଏକାଡେମୀ ଆଦି ଅନେକ ଅନୁଷ୍ଠାନରେ ସେ ସଭାପତି ଓ ଉପସଭାପତି ଭାବରେ ଦାୟିତ୍ବ ତୁଲାଇଥିଲେ।
'କାବ୍ୟ ନାୟିକା', 'ଉତ୍କଳିକା', 'କୈଶୋରିକା', 'ଶାମୁକାର ସ୍ୱପ୍ନ', 'ପଶୁପକ୍ଷୀର କାବ୍ୟ', 'ସୂର୍ଯ୍ୟ ଓ ଅନ୍ଧକାର', 'ଦୀପଶିଖା' ଆଦି ତାଙ୍କର ଅନବଦ୍ୟ କୃତି ।
ରାଧାମୋହନ ଗଡ଼ନାୟକ ୧୯୭୫ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ଓ ନୀଳଶୈଳ ପୁରସ୍କାରରେ ସମ୍ମାନିତ ହୋଇଥିଲେ ।
